CELEX: 32020D0050
Language: hr
Date: 2020-01-21 00:00:00
Title: Provedbena odluka Komisije (EU) 2020/50 оd 21. siječnja 2020. o izmjeni Provedbene odluke (EU) 2019/919 o usklađenim normama za rekreacijska plovila i osobna plovila na vodomlazni pogon izrađenima za potrebe Direktive 2013/53/EU Europskog parlamenta i Vijeća u pogledu identifikacije malih plovila, sustava označivanja, konstrukcije trupa i konstrukcijskih elemenata za jednotrupna plovila

22.1.2020   
               
               
                  HR
               
               
                  Službeni list Europske unije
               
               
                  L 17/3
               
            
         PROVEDBENA ODLUKA KOMISIJE (EU) 2020/50
         оd 21. siječnja 2020.
         o izmjeni Provedbene odluke (EU) 2019/919 o usklađenim normama za rekreacijska plovila i osobna plovila na vodomlazni pogon izrađenima za potrebe Direktive 2013/53/EU Europskog parlamenta i Vijeća u pogledu identifikacije malih plovila, sustava označivanja, konstrukcije trupa i konstrukcijskih elemenata za jednotrupna plovila
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 14. Direktive 2013/53/EU Europskog parlamenta i Vijeća (2) smatra se da su proizvodi koji su u skladu s usklađenim normama ili njihovim dijelovima na koje su upućivanja objavljena u Službenom listu Europske unije također u skladu sa zahtjevima obuhvaćenima tim normama ili njihovim dijelovima, utvrđenima u članku 4. stavku 1. te direktive i njezinu Prilogu I.
                  
               
                     (2)
                  
                  
                     Provedbenom odlukom Komisije C(2015) 8736 (3) Komisija je organizacijama za normizaciju CEN i Cenelec uputila zahtjev za izradu i reviziju usklađenih normi te dovršetak rada na njima za potrebe Direktive 2013/53/EU o strožim bitnim zahtjevima iz članka 4. stavka 1. Direktive 2013/53/EU i Priloga I. toj direktivi u usporedbi s Direktivom 94/25/EZ Europskog parlamenta i Vijeća (4) koja je stavljena izvan snage.
                  
               
                     (3)
                  
                  
                     Posebno je zatraženo da CEN ili Cenelec donese novu normu za identifikaciju plovila za koje su bitni zahtjevi utvrđeni u točki 2.1. dijela A Priloga I. Direktivi 2013/53/EU. Od CEN-a i Ceneleca zatraženo je i da na odgovarajući način uzmu u obzir stavke koje su predmet provedbenih akata donesenih na temelju članka 49. Direktive 2013/53/EU kako bi se izbjeglo preklapanje zahtjeva.
                  
               
                     (4)
                  
                  
                     CEN je na temelju zahtjeva iz Provedbene odluke C(2015) 8736 izradio normu EN ISO 10087:2019 Mala plovila – Prepoznavanje trupa – Sustav kodiranja.
                  
               
                     (5)
                  
                  
                     Komisija je zajedno s CEN-om ocijenila je li norma EN ISO 10087:2019 koju je izradio CEN u skladu sa zahtjevom utvrđenim u Provedbenoj odluci C(2015) 8736 i je li u skladu s provedbenim aktima donesenima na temelju članka 49. Direktive 2013/53/EU.
                  
               
                     (6)
                  
                  
                     Provedbenom uredbom Komisije (EU) 2017/1 (5), donesenom na temelju članka 49. stavka 1. točke (c) Direktive 2013/53/EU, utvrđuju se pravila o identifikaciji plovila, posebno minimalnim pravilima o postupku za dodjelu jedinstvene oznake proizvođača i upravljanje njome.
                  
               
                     (7)
                  
                  
                     Normom EN ISO 10087:2019 utvrđuju se pojedinosti o identifikacijskom broju plovila u pogledu veličine i trajnosti označivanja, lokacije, duplikata identifikacijskog broja, vremena označivanja i formata prikaza. Dopunjuje sastav identifikacijskog broja plovila iz članka 3. Provedbene uredbe (EU) 2017/1.
                  
               
                     (8)
                  
                  
                     U Provedbenoj odluci C(2015) 8736 zatraženo je od CEN-a i Ceneleca i da revidiraju norme na koje su upućivanja objavljena u Službenom listu Europske unije C 87 od 13. ožujka 2015.
                  
               
                     (9)
                  
                  
                     CEN je na temelju zahtjeva iz Provedbene odluke C(2015) 8736 izradio normu EN ISO 12215-5:2019 Mala plovila – Konstrukcija trupa i dimenzije konstrukcijskih elemenata – 5. dio.
                  
               
                     (10)
                  
                  
                     Komisija je zajedno s CEN-om ocijenila je li norma EN ISO 12215-5:2019 koju je izradio CEN u skladu sa zahtjevom iz Provedbene odluke C(2015) 8736.
                  
               
                     (11)
                  
                  
                     Normom EN ISO 12215-5:2019 rješava se pitanje bitnih zahtjeva utvrđenih u točki 3.1. dijela A Priloga I. Direktivi 2013/53/EU te se utvrđuju pojedinosti o projektnim tlakovima za jednotrupna plovila, projektnim naprezanjima i određivanju dimenzija konstrukcijskih elemenata.
                  
               
                     (12)
                  
                  
                     Norme EN ISO 10087:2019 i EN ISO 12215-5:2019 ispunjavaju zahtjeve koje nastoje obuhvatiti i koji su utvrđeni u članku 4. stavku 1. Direktive 2013/53/EU, kao i u točkama 2.1. i 3.1. dijela A Priloga I. toj direktivi. Stoga je upućivanja na te norme primjereno objaviti u Službenom listu Europske unije.
                  
               
                     (13)
                  
                  
                     Norma EN ISO 12215-5:2019 zamjenjuje normu EN ISO 12215-5:2018. Stoga je iz Službenog lista Europske unije potrebno povući upućivanje na normu EN ISO 12215-5:2018.
                  
               
                     (14)
                  
                  
                     Kako bi se proizvođačima osiguralo dovoljno vremena da se pripreme za primjenu norme EN ISO 12215-5:2019, potrebno je odgoditi povlačenje upućivanja na normu koja se zamjenjuje do 30. lipnja 2021.
                  
               
                     (15)
                  
                  
                     Upućivanja na usklađene norme izrađene za potrebe Direktive 2013/53/EU objavljuju se u Provedbenoj odluci Komisije (EU) 2019/919 (6). Kako bi se osiguralo da su upućivanja na usklađene norme izrađene za potrebe Direktive 2013/53/EU navedena u istom aktu, upućivanja na norme EN ISO 10087:2019 i EN ISO 12215-5:2019 trebalo bi uvrstiti u Prilog I. toj provedbenoj odluci, a upućivanje na normu EN ISO 12215-5:2018 trebalo bi izbrisati iz tog priloga.
                  
               
                     (16)
                  
                  
                     Provedbenu odluku (EU) 2019/919 trebalo bi stoga na odgovarajući način izmijeniti.
                  
               
                     (17)
                  
                  
                     Sukladnost s usklađenom normom stvara pretpostavku o sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2019/919 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
            Točka 1. Priloga primjenjuje se od 1. srpnja 2021.
         
         
            Sastavljeno u Bruxellesu 21. siječnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ (SL L 354, 28.12.2013., str. 90.).
         
            (3)  Provedbena odluka Komisije C(2015) 8736 od 15. prosinca 2015. o zahtjevu za normizaciju poslanom Europskom odboru za normizaciju i Europskom odboru za elektrotehničku normizaciju u pogledu rekreacijskih plovila i osobnih plovila na vodomlazni pogon radi potpore Direktivi 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive 94/25/EZ.
         
            (4)  Direktiva 94/25/EZ Europskog parlamenta i Vijeća od 16. lipnja 1994. o usklađivanju zakona i drugih propisa država članica u vezi s rekreacijskim plovilima (SL L 164, 30.6.1994., str. 15.).
         
            (5)  Provedbena uredba Komisije (EU) 2017/1 od 3. siječnja 2017. o postupcima za identifikaciju plovila u skladu s Direktivom 2013/53/EU Europskog parlamenta i Vijeća o rekreacijskim plovilima i osobnim plovilima na vodomlazni pogon (SL L 1, 4.1.2017., str. 1.).
         
            (6)  Provedbena odluka Komisije (EU) 2019/919 оd 4. lipnja 2019. o usklađenim normama za rekreacijska plovila i osobna plovila na vodomlazni pogon izrađenima za potrebe Direktive 2013/53/EU Europskog parlamenta i Vijeća (SL L 146, 5.6.2019., str. 106.).
      
      
         
            PRILOG
            Prilog I. Provedbenoj odluci (EU) 2019/919 mijenja se kako slijedi:
            
                        1.
                     
                     
                        briše se unos br. 18;
                     
                  
                        2.
                     
                     
                        dodaju se sljedeći unosi:
                        
                                    Br.
                                 
                                 
                                    Upućivanje na normu
                                 
                              
                                    „32.
                                 
                                 
                                    EN ISO 10087:2019
                                 
                              
                                     
                                 
                                 
                                    Mala plovila – Prepoznavanje trupa – Sustav kodiranja
                                 
                              
                                    33.
                                 
                                 
                                    EN ISO 12215-5:2019
                                 
                              
                                     
                                 
                                 
                                    Mala plovila – Konstrukcija trupa i dimenzije konstrukcijskih elemenata – 5. dio: Projektni tlakovi za jednotrupna plovila, projektna naprezanja, određivanje dimenzija konstrukcijskih elemenata.”